సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వాలెంటైన్స్ డే: ప్రేమికులు ఏయే నగరాల్లో ఏం కొంటున్నారంటే?
ఢిల్లీలో వాలెంటైన్స్ రోజు ఎక్కువగా బుక్స్‌ను కొనుగోలు చేస్తున్నారు. ఇష్టమైన వారికి వీటిని బహుమతిగా ఇస్తున్నారు. అమెజాన్‌లో చేతన్ భగత్ హాఫ్ గర్ల్‌ఫ్రెండ్ టాప్ సెల్లింగ్ బుక్‌గా ఉంది.
Samayam Telugu | Updated:
Feb 14, 2019, 11:39AM IST
హైలైట్స్
దేశంలో నగరాన్ని బట్టి మారుతున్న ప్రేమికుల ప్రాధాన్యాలు
బెంగళూరులో జువెలరీ, వాచ్‌లకు డిమాండ్
ఢిల్లీలో ఎక్కువగా పుస్తకాలను బహుమతిగా ఇస్తున్నారు
ముంబైలో సినిమాలు, మ్యూజిక్ ఆల్బమ్స్‌‌కు గిరాకీ
ప్రేమికుల దినోత్సవం రోజున నచ్చని వారికి ఏదైనా కానుక ఇచ్చి వారిని ఆకట్టుకోవడం సాధారణమైంది. ఇది వరకు పువ్వు లేదా గ్రీటింగ్ కార్దు ఇచ్చి మనసులోని ఇష్టాన్ని తెలియజేసేవాళ్లం. కానీ ఇప్పుడు మ్యూజిక్ ఆల్బమ్స్, రొమాంటిక్ బుక్స్ నుంచి జువెలరీ వరకు ఎన్నో రకాల వస్తువులను ఇష్టమైన వారికి బహుమతిగా ఇస్తున్నారు. దీంతో ప్రేమికుల వల్ల వాలెంటైన్స్ డే రోజున ఆన్‌లైన్‌, ఆఫ్‌లైన్‌లలో అమ్మకాలు పెరుగుతున్నాయి.
దిగ్గజ ఈ-కామర్స్ సంస్థ అమెజాన్ తాజాగా వార్షికంగా వాలెంటైన్స్ డే సీజన్‌‌లో ఎక్కువగా విక్రయమయ్యే టాప్ ప్రొడక్టుల జాబితాను విడుదల చేసింది. భారతీయులు వాలెంటైన్ రోజున వారి భాగస్వాములకు ఆకట్టుకునేందుకు ఏయే వస్తువులను ఎక్కువగా కొనుగోలు చేస్తున్నారో చూద్దాం..
ముంబైలో సినిమా, మ్యూజిక్ ఆల్బమ్స్‌కు అధిక డిమాండ్ ఉంది. యువ ప్రేమికులు ఎక్కువగా టేలర్ స్విఫ్ట్, అడిలె ఆల్బమ్స్‌ను ఎక్కువగా కొనుగోలు చేస్తున్నారు. హిందీ మ్యూజిక్ ప్రియులు బాలీవుడ్ మ్యూజిసియన్ అరిజిత్ సింగ్ ఆల్బమ్స్ కొంటున్నారు. ఈయనకు సంబంధించిన సోల్‌ఫుల్ వాయిస్ అనేది మోస్ట్ పాపులర్ రొమాంటిక్ మ్యూజిక్ ఆల్బమ్. తర్వాత ఏఆర్ రెహ్మన్‌కు చెందిన ఓ కదల్ కన్మని‌కి డిమాండ్ ఉంది.
ఢిల్లీలో వాలెంటైన్స్ రోజు ఎక్కువగా బుక్స్‌ను కొనుగోలు చేస్తున్నారు. ఇష్టమైన వారికి వీటిని బహుమతిగా ఇస్తున్నారు. అమెజాన్‌లో చేతన్ భగత్ హాఫ్ గర్ల్‌ఫ్రెండ్ టాప్ సెల్లింగ్ బుక్‌గా ఉంది. దీని తర్వాత ప్రీతి షేనొయ్ లైఫ్ ఈజ్ వాట్ యూ మేక్ ఇట్, రవీందర్ సింగ్ ఐ టూ హ్యాడ్ ఏ లవ్ స్టోరీ బుక్స్‌కు డిమాండ్ ఉంది.
బెంగళూరులో వాలెంటైన్స్ డే నాడు జువెలరీకి డిమాండ్ ఎక్కువగా ఉంటోంది. అలాగే వాచ్‌లకు కూడా ఆదరణ పెరుగుతుంది. ప్రేమికులు వారి భాగస్వాములను ఆకట్టుకునేందుకు ఉంగరాలు, బ్రాస్‌లెట్స్, ఇతర ఆభరణాలను ఎక్కువగా కొంటున్నారు. హార్ట్ ఆకారంలోని జువెలరీకి మంచి డిమాండ్ ఉంటుంది.